2021. gada 1. jūnijā Noteikumi Nr. 351

Rīgā (prot. Nr. 45 43. §)

**Grozījums Ministru kabineta 2016. gada 19. aprīļa noteikumos Nr. 249 "Darbības programmas "Izaugsme un nodarbinātība" 8.1.3. specifiskā atbalsta mērķa "Palielināt modernizēto profesionālās izglītības iestāžu skaitu" īstenošanas noteikumi"**

Izdoti saskaņā ar

Eiropas Savienības struktūrfondu un

Kohēzijas fonda 2014.–2020. gada

plānošanas perioda vadības likuma

20. panta 6. un 13. punktu

Izdarīt Ministru kabineta 2016. gada 19. aprīļa noteikumos Nr. 249 "Darbības programmas "Izaugsme un nodarbinātība" 8.1.3. specifiskā atbalsta mērķa "Palielināt modernizēto profesionālās izglītības iestāžu skaitu" īstenošanas noteikumi" (Latvijas Vēstnesis, 2016, 82., 149. nr.; 2017, 11., 107. nr.; 2018, 96., 206. nr.; 2019, 12., 124. nr.; 2020, 26. nr.; 2021, 66. nr.) grozījumu un papildināt noteikumus ar 24.2 un 24.3 punktu šādā redakcijā:

"24.2 Šo noteikumu 15.1.1., 15.1.2., 15.1.3., 15.1.9., 15.1.13., 15.1.14. un 15.1.19. apakšpunktā minētie projekta iesniedzēji tiem piešķirto finansējumu par kopējo summu ne vairāk kā 10 179  040 *euro* augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu, var iekļaut projekta kopējās izmaksās kā neattiecināmās izmaksas. Finanšu līdzekļi augstas gatavības projektu īstenošanai 2021. gadā ar Ministru kabineta rīkojumu tiks piešķirti no valsts budžeta programmas "Līdzekļi neparedzētiem gadījumiem", 2022. gadā – no budžeta apakšprogrammas 02.01.00 "Profesionālo izglītības programmu īstenošana".

24.3 Šo noteikumu 15.2.1. un 15.2.4. apakšpunktā minētie projekta iesniedzēji tiem piešķirto finansējumu par kopējo summu ne vairāk kā 5 177 737 *euro* augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu, var iekļaut projekta kopējās izmaksās kā neattiecināmās izmaksas. Finanšu līdzekļi augstas gatavības projektu īstenošanai 2021. gadā ar Ministru kabineta rīkojumu tiks piešķirti no valsts budžeta programmas "Līdzekļi neparedzētiem gadījumiem", 2022. gadā – no budžeta apakšprogrammas 22.03.00 "Kultūras infrastruktūras attīstība"."

Ministru prezidents A. K. Kariņš

Izglītības un zinātnes ministre I. Šuplinska